text: Politikere tog tænkepause i sag om skolelukning
  15 januar 2015 kl. 17.39
  Politikerne i Udvalget for Skoler og Børn i Vejen Kommune har besluttet at tage en tænkepause på en måned i sagen om lukning af skolen i Lintrup.
  TV SYD har fulgt slaget gang.
  Siden 2007 er der lukket 82 skoler i Syd- og Sønderjylland. Vejen Kommune overvejer nu at nedlægge endnu en: Skolen i Lintrup.
  Og det skaber, som alle steder store, lokale protester. 
  Vi får færre børn, og derfor planlægger politikerne skolelukninger.
  På landsplan er der omkring 8 procent færre elever på vej i skole de kommende år.
  - Skoleøkonomien er faktisk blevet værre i kommuner, der har lukket skoler end i de kommuner, der ikke har lukket skoler. Det viser flere undersøgelser, siger kommunalforsker Roger Buch fra Danmarks Medie- og Journalisthøjskole.
  Siden kommunalreformen i 2007, er hver sjette folkeskole lukket eller slået sammen med en anden.
  